צליחת התעלה שהובילה לניצחון בחזית הדרומית במלחמת יום הכיפורים לא הייתה מתאפשרת כלל, לולא חיל ההנדסה שהתכונן אליה מיוזמתו, זמן קצר לאחר מלחמת ששת הימים והכשיר צוות וציוד עוד ב-1968. ימים ספורים לפני פרוץ המלחמה, נכנס חיל ההנדסה לכוננות צליחה והצליח להכשיר לפעולה את רוב הציוד והאנשים שנדרשו להבטיח את הצלחת המבצע המורכב והמסובך. הצליחה בוצעה ביחד ובשיתוף פעולה עם חיל השריון, שסייע בגרירת הגשרים ובהובלתם, ובחיפוי באש על הפלסים בעת הכנת ציוד הגישור, ופרישתו.